Source: https://finlex.fi/fi/laki/alkup/1992/19920346
Timestamp: 2020-08-14 06:09:09+00:00
Document Index: 20086878

Matched Legal Cases: ['§ 25', '§ 3', '§ 11', '§ 12', '§ 14', '§ 20']

Asetus opintotukiasetuksen muuttamisesta 346/1992 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1992 › 346/1992
kumotaan 14 päivänä huhtikuuta 1972 annetun opintotukiasetuksen (287/72) 2 §, sellaisena kuin se on osittain muutettuna 31 päivänä maaliskuuta 1983 annetulla asetuksella (338/83), sekä
muutetaan 1 § ja sen edellä oleva väliotsikko, 3 §:n 2 momentti, 11 §:n 1 momentin 3 kohta, 12 §:n 1 momentti, 14 §:n 1 momentti ja 20 §:n 1 momentti,
sellaisina kuin niistä ovat 1 § 25 päivänä toukokuuta 1990 annetussa asetuksessa (473/90), 3 §:n 2 momentti mainitussa 31 päivänä maaliskuuta 1983 annetussa asetuksessa, 12 §:n 1 momentti 3 päivänä helmikuuta 1978 annetussa asetuksessa (107/78) sekä 14 §:n 1 momentti muutettuna viimeksi mainitulla asetuksella ja 1 päivänä maaliskuuta 1985 annetulla asetuksella (228/85), seuraavasti:
Tätä asetusta sovelletaan opintotukeen, joka myönnetään opintotukilain (28/72) nojalla.
Opintotukihakemus jätetaan oppilaitokselle valtion opintotukikeskukselle toimitettavaksi. Ulkomailla opiskeleva toimittaa hakemuksen suoraan valtion opintotukikeskukselle.
Opintolainan takaisinmaksuehdot ovat seuraavat:
3) opintolainan takaisinmaksuaika on ensimmäisestä lyhennyksestä lukien kaksi kertaa se aika, joksi henkilö on saanut opintotukilaissa tai korkeakouluopiskelijoiden opintotuesta annetussa laissa (111/92) tarkoitettua opintolainaa, kuitenkin enintään 14 vuotta.
Opintotukilain 5 §:ssä tarkoitetut yhden opintovuoden opintolainaerän enimmäismäärät ja lain 7 §:n 1 momentissa tarkoitetun korkohyvityksen määrän vahvistaa valtioneuvosto vuosittain viimeistään maaliskuun aikana.
1) huhtikuuta 1 päivästä, milloin uusi opintotuki myönnetään ennen seuraavan toukokuun 15 päivää;
2) lokakuun 1 päivästä, milloin uusi opintotuki myönnetään ennen seuraavan marraskuun 15 päivää.
Milloin lainansaaja on laiminlyönyt koron tai lyhennysmaksun suorittamisen ja eräpäivästä on kulunut vähintään kolme kuukautta, luottolaitoksella on oikeus ilmoitettuaan laiminlyönnistä vähintään kuukautta aikaisemmin valtion opintotukikeskukselle vaatia laina heti kokonaisuudessaan takaisin maksettavaksi.
Ennen tämän asetuksen voimaantuloa voidaan ryhtyä sen täytäntöönpanemiseksi tarpeellisiin toimenpiteisiin. Asetuksen 1 § tulee kuitenkin voimaan 1 päivästä toukokuuta 1992 ja opintotukiasetuksen 2 § kumotaan samasta ajankohdasta lukien.
1 § 3 § 11 § 12 § 14 § 20 §